stanford-oval/wikipedia huggingface dataset:
Cold Water

| Cold Water Major Lazer feat>  Justin Bieber ja MØ |
| --- | --- | --- |

Singlen tiedot
 Julkaistu: 22. heinäkuuta 2016
 Tuottaja(t): Ed Sheeran, Benjamin Levin, Karen Marie Ørsted, Thomas Pentz, Justin Bieber, Jamie Scott, Philip Meckseper, Henry Allen
 Tyylilaji: EDM
 Kesto: 03.05
 Levy-yhtiö: Mad Decent
Listasijoitukset
  Suomen virallinen lista: 1.
Major Lazerin muut singlet
| Boom 2016 | Cold Water 2016 | Believer 2016 |
Justin Bieberin muut singlet
| Company 2016 | Cold Water 2016 | Let Me Love You 2016 |
MØ:n muut singlet
| Final Song 2016 | Cold Water 2016 | Drum 2016 |
Cold Water on yhdysvaltalaisen yhtyeen Major Lazerin kappale ja samalla heidän ensimmäinen singlensä tulevalta neljänneltä studioalbumilta Music Is the Weapon. Kappaleen tuottaja, Diplo, kertoi Billboardin aikakauslehdelle, että singlen tulisivat heidän lisäkseen esittämään laulajat MØ sekä Justin Bieber. Billboardin haastattelussa Diplo vahvisti huhut, joiden mukaan "Cold Water" -kappale tultaisiin kuulemaan Beats 1-radiokanavan ensisoitossa.
Kappale debytoi Suomen virallisen listan neljännellä sijalla, ja nousi seuraavalla listaviikollaan listaykköseksi. Se pysyi listalla yhteensä 11 viikkoa.
David Axelrod

| David Axelrod |
| --- | --- |

Presidentin neuvonantaja
Presidentti:  Barack Obama
Edeltäjä:  Barry Jackson
Seuraaja:  David Plouffe
Henkilötiedot
Syntynyt: 22. helmikuuta 1955 
David M. Axelrod (s. 22. helmikuuta 1955) on yhdysvaltalainen poliittinen strategi ja konsultti, joka tunnetaan parhaiten Barack Obaman presidentinvaalikampanjoiden päästrategina.
Obaman valinnan jälkeen Axelrod nimitettiin presidentin neuvonantajaksi. Axelrod jätti virkansa Valkoisessa talossa vuoden 2011 alussa, ja hänestä tuli Obaman vuoden 2012 uudelleenvalintakampanjan strategi. Hän johtaa tällä hetkellä Chicagon yliopiston Institute of Politics -laitosta. Hän on myös CNN:n poliittinen kommentaattori.
Aikaisemmin Axelrod työskenteli Chicago Tribune -sanomalehden politiikan toimittajana. Hänen muistelmateoksensa Believer: My forty years in politics julkaistiin vuonna 2015.
Aiheesta muualla

Kuvia tai muita tiedostoja aiheesta David Axelrod Wikimedia Commonsissa
Chrysobalanaceae

| Chrysobalanaceae |
| --- | --- |
 Kultaluumun (Chrysobalanus icaco) kukinto
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Rosanae
Lahko::  Malpighiales
Heimo::  Chrysobalanaceae  R.Br., nom. cons.
Synonyymit
 Hirtellaceae Horan.  Licaniaceae Martinov 
Katso myös
   Chrysobalanaceae Wikispeciesissä   Chrysobalanaceae Commonsissa 
Infobox OKNimi-testi OK: 
Chrysobalanaceae on trooppinen kasviheimo, joka kuuluu koppisiemenisten Malpighiales-lahkoon. Heimon suomeksi nimettyjä edustajia ovat kultaluumu (Chrysobalanus icaco), marantti eli maranttipuu (Maranthes goetzeniana) ja mobolat (Parinari), kuten rohtomobola (P. excelsa).
Tuntomerkit

Heimon kasvit ovat puita tai pensaita, joiden siemenissä on eräitä tyydyttämättömiä rasvahappoja. Rungossa on usein punaista nestettä, ja oksat ovat hyvin korkkihuokosellisia. Puuaines on hyvin kovaa ja piipitoista; siinä on piidioksidijyväsiä. Nivelten sisärakenteessa on viisi lehtiaukkoa, joista erkaantuu kustakin viisi johtojännettä. Lehdet ovat usein kahdessa rivissä, usein melko lyhytruotisia, ja lavan alapinnalla on usein litteitä rauhasia erityisesti tyven lähellä. Ruoti on vaihtelevissa määrin turvonnut toisesta tai molemmista päistään. Lapa on tavallisesti ehytlaitainen, ja lehti on tavallisesti korvakkeeton; varhain karisevat korvakkeet ovat pitkiä. Kukintotyyppi vaihtelee, kukat ovat miltei aina vastakohtaisia. Pohjus on maljamainen hypanthium. Joskus teriö puuttuu, ja heteitä on tavallisesti vähintään viisi ja ne ulottuvat pitkälle ulos kukasta; uloimmat heteet ovat parhaiten kehittyneitä, ja palhot ovat joskus yhteenkasvaneita. Emilehdistä tavallisesti vain yksi on kehittynyt ja sikiäin on tavallisesti yksilokeroinen; joskus toimivia emejä on kolme. Emi sijaitsee usein hypanthiumin toisella laidalla ja vartalo on enemmän tai vähemmän sen tyveen kiinnittyvä eli gynobaasinen. Luotti on tavallisesti pistemäinen, harvoin kolmiliuskainen. Siemenaiheet ovat pystyjä ja kiinnittyvät pohjaistukkaan. Hedelmä on keskikokoinen tai kookas yksisiemeninen luumarja, jonka seinän sisäkerros on tavallisesti tiheäkarvainen.
Levinneisyys

Chrysobalanaceae-kasvit ovat levinneet kaikkialle tropiikkiin, erityisesti kuitenkin Amerikkaan.
Luokittelu

Heimossa on 17 sukua ja 460 lajia. Runsaslajisimmat suvut ovat Licania (170 lajia), Hirtella (105 lajia), Couepia (70 lajia) ja mobolat (Parinari, 45 lajia). Aikaisemmin heimo on liitetty ruusukasvien (Rosaceae) yhteyteen, sillä joidenkin lajien kukat muistuttavat kirsikoiden tai luumujen (molemmat kuuluvat samaan sukuun Prunus) kukkia.
Luokittelu > Suvut

Acioa Aubl.
Afrolicania Mildbr.
Atuna Raf.
Bafodeya Prance ex F.White
Chrysobalanus L. – kultaluumut
Couepia Aubl.
Exellodendron Prance
Grangeria Comm. ex Juss.
Hirtella L.
Hunga Pancher ex Prance
Kostermanthus Prance
Licania Aubl.
Magnistipula Engl.
Maranthes Blume – maranttipuut
Neocarya (DC.) Prance ex F.White
Parastemon A.DC.
Parinari Aubl. – mobolat
Kuvia

Atuna racemosa -lajin kaarnaa
Couepia grandiflora
Hirtella glandulosa -lajin hedelmä ja kukka
Licania humilis -lajin kukinto
Maranthes polyandra -maranttipuulaji
Neocarya macrophylla
Parinari capensis -mobolalaji
Aiheesta muualla

Levinneisyyskartta: http://www.mobot.org/mobot/research/apweb/maps/chrysobalanaceaemap.gif
Craig Goodwin

Craig Goodwin toukokuussa 2021.
Craig Goodwin (s. 16. joulukuuta 1991 Adelaide) on australialainen jalkapalloilija, jonka pelipaikka on vasemmalla laidalla. Hän edustaa kotimaansa liigassa Adelaide Unitedia. Hän on kotimaansa lisäksi pelannut Alankomaissa Sparta Rotterdamin joukkueessa vuosina 2016–2018 sekä Saudi-Arabiassa vuosina 2019–2021 Al Wehdan ja Abhan joukkueissa. Hän pelasi Alankomaiden Eredivisiessä 47 ottelua ja teki niissä kuusi maalia. Hän voitti Adelaide Unitedin joukkueessa Australian-mestaruuden vuonna 2016 ja Australian cupin vuonna 2018; cupin lukemiin 2–1 päättyneessä loppuottelussa hän teki joukkueensa molemmat maalit.
Goodwin pelasi Australian A-maajoukkueessa ensimmäisen kerran heinäkuussa 2013 Itä-Aasian mestaruuskilpailuissa Japania ja Kiinaa vastaan. Hän palasi maajoukkueeseen yhteen otteluun vuonna 2016 ja kahteen otteluun vuonna 2019. Kesäkuussa 2022 viimeisessä saman vuoden MM-kilpailujen karsintaottelussa Perua vastaan hän tuli vaihdosta kentälle jatkoajan lopulla ja oli yksi Australian viidestä maalintekijästä rangaistuspotkukilpailussa, jonka voittamalla Australia saavutti paikan MM-lopputurnaukseen. Goodwin on pelannut elokuun 2022 loppuun mennessä kymmenen A-maaottelua, joista viidessä hän on ollut avauskokoonpanossa. Hän teki maalin tammikuussa 2022 MM-karsintaottelussa Vietnamia vastaan.
Craig Brown

| Henkilötiedot |
| --- | --- | --- |
Koko nimi: Craig Brown
Syntymäaika: 1. heinäkuuta 1940
Syntymäpaikka: Hamilton, Skotlanti
Kuolinaika: 26. kesäkuuta 2023 (82 vuotta)
Kuolinpaikka: Ayr, Scotland,
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1958–1960 1960–1968 1968–1971 |  Rangers FC  Dundee FC  Falkirk FC | 0 (0) 14 (0) 17 (0) |
Valmennusura
1977–1986 1986–1993 1993–2001 2002–2004 2009–2010 2010–2013:  Clyde FC  Skotlanti U21/U16  Skotlannin maajoukkue  Preston North End FC  Motherwell FC  Aberdeen FC
 Seurajoukkueuran tilastot kattavat vain kansalliset sarjat.
Craig Brown CBE (1. heinäkuuta 1940 – 22. kesäkuuta 2023) oli skotlantilainen jalkapallovalmentaja ja entinen keskikenttäpelaaja.
Ura pelaajana

Brown pelasi nuorena Coltness Unitedissa ja Skotlannin juniorimaajoukkueissa, kunnes liittyi 18-vuotiaana Rangersin organisaatioon. Hän ei kuitenkaan kyennyt saamaan peliaikaa joukkueessa ja siirtyi lokakuussa 1960 Dundee FC:hen. Hän saavutti seuran kanssa parhaimmillaan liigassa pronssia kaudella 1961–1962. Paikkaansa hän ei kuitenkaan kyennyt vakiinnuttamaan myöskään Dundeen avauksessa.
Vuonna 1968 Brown siirtyi Falkirkiin, jossa pelasi uransa kolme viimeistä kautta. Polvivaivat pakottivat hänet jättämään pelikentät 31-vuotiaana vuonna 1971.
Ura valmentajana

Brown aloitti valmennusuransa 1974 Motherwellin apulaisvalmentajana. Kolmen kauden jälkeen hän siirtyi päävalmentajaksi Clydeen 1977. Brown valmensi seuraa kaikkiaan yhdeksän vuoden ajan ja luotsasi sen Skotlannin kakkosdivisioonan (kolmas sarjataso) mestariksi 1977–1978 ja 1981–1982. Valmennustoimensa ohella Brown toimi myös koulun rehtorina ja opettajana. Vuonna 1986 hän jätti Clyden ja siirtyi täysipäiväiseksi valmentajaksi toimien Skotlannin maajoukkueen apulaisvalmentajana ja nuorisomaajoukkueiden valmentajina. Hänen johdollaan Skotlannin alle 16-vuotiaat voittivat hopeaa ikäluokan MM-kisoissa 1989 ja alle 21-vuotiaat etenivät EM-välieriin 1992.
Joulukuussa 1993 Brown korvasi Andy Roxburghin Skotlannin maajoukkueen päävalmentajana. Brown johdatti Skotlannin EM-kisoihin 1996 ja MM-kisoihin 1998, mutta molemmissa arvoturnauksissa tie katkesi jo ensimmäisellä kierroksella. Kaikkiaan Brown luotsasi Skotlantia 70 maaottelussa, mikä on eniten maajoukkuevalmentajista. Hänen johdollaan Skotlanti pelasi myös vanhan Wembleyn stadionin viimeisessä EM-karsintaottelussa Englantia vastaan vuonna 1999. Hän erosi vuonna 2001 Skotlannin jäätyä rannalle MM-kisoista 2002. Maajoukkuemenestyksen ansiosta Brownista tehtiin lokakuussa 1999 Brittiläisen imperiumin ritarikunnan komentaja CBE.
Brown jatkoi uraansa vuonna 2002 Preston North Endin päävalmentajana, mutta menestys jäi vaisuksi ja hän jätti tehtävänsä elokuussa 2004 kehnon kauden alun vuoksi. Myöhemmin hän toimi Derby Countyn konsulttina ja oli osaltaan nostamassa seuraa Englannin Valioliigaan kaudella 2006/07.
Lokakuussa 2008 veteraanivalmentaja yhdistettiin Dundee FC:n avoimeen valmentajanpestiin, mutta sopimusta ei koskaan tehty. Joulukuun lopulla 2009 hän palasi valmennustehtäviin otettuaan väliaikaisen valmennusvastuun Motherwellissa. Brown valmensi Motherwelliä noin vuoden, kunnes hänet erotettiin joulukuussa 2010. Pari päivää erottamisensa jälkeen hän siirtyi Aberdeenin valmentajaksi korvaamaan huonon menestyksen takia erotetun Mark McGheen. Maaliskuussa 2013 72-vuotias Brown ilmoitti jättäytyvänsä eläkkeelle kauden jälkeen. Brownin johdolla Aberdeen sijoittui parhaimmillaan kahdeksanneksi kaudella 2012/2013.
Ura valmentajana > Meriitit valmentajana

Alle 16-vuotiaiden MM-hopeaa: 1989
Alle 21-vuotiaiden EM-välierät: 1992
EM-1.kierros: 1996
MM-1.kierros: 1998
Demokraattinen puolue (Turkki)

| Demokraattinen puolue> Demokrat Parti |
| --- | --- |
  
  
  
Perustettu:  27. toukokuuta 2007
Johto:   Gültekin Uysal (pj.) 
Ideologia:   liberaalikonservatismi  talousliberalismi  kemalismi 
Poliittinen kirjo:  keskusta-oikeisto
Värit:  punainen, valkoinen
Meclis:  2 / 600
Perustaja:  Mehmet Ağar
Kotisivu:  www.dp.org.tr
Infobox OKVirheellinen NIMI-arvo: 
Demokraattinen puolue (turk. Demokrat Parti), lyh. DP) on turkkilainen keskusta-oikeistolainen puolue, jonka puheenjohtajana toimii Gültekin Uysal. Puolueen logo on hevonen.
DP perustettiin ensimmäisen kerran vuonna 1946. Perustajia olivat Celâl Bayar, Fuad Köprülü, Refik Koraltan ja Adnan Menderes. Politiikan ja talouden liberalisointia ajanut DP nousi Turkissa valtaan vuonna 1950 järjestetyissä vapaissa vaaleissa suurella ääntenenemmistöllä. Se hallitsi Turkkia koko 1950-luvun. DP kiellettiin vuoden 1960 vallankaappauksen jälkeen. Vuonna 2007 puolue perustettiin uudelleen, kun Isänmaapuolue (ANAP) ja Oikea tie -puolue (DYP) yhdistettiin. Myöhemmin Isänmaapuolue kuitenkin vetäytyi yhteistyöstä.
Canon EOS 40D

| Canon EOS 40D |
| --- | --- |

Tyyppi:  järjestelmäkamera
Kenno:  22,2 × 14,8 mm, CMOS
Korkein resoluutio:  3 888 × 2 592 (10,1 megapikseliä)
Objektiivi:  Canon EF- ja EF-S-objektiivit
Suljinajat:  1/8 000 s – 30 s
Tarkennuspisteet:  9
Tarkennustavat:  automaattinen ja manuaalinen
Sarjakuvaus:  6,5 kuvaa/sekunti
Etsin:  optinen/LCD
ISO-arvot:  ISO 100, 200, 400, 800, 1 600 laajennettavissa 3 200:aan
Salama:  sisäänrakennettu, E-TTL -liitin
LCD-näyttö:  3 tuumaa, 230 000 pikseliä
Tallennusmedia:  CompactFlash tyyppi I ja II
Akku:  Li-Ion BP-511A
Paino:  822 g (akun kanssa)
Canon EOS 40D on japanilaisyhtiö Canonin valmistama digitaalinen järjestelmäkamera. Kamera julkistettiin 20. elokuuta 2007 Canon EOS 30D:n seuraajaksi. Kamera on yhteensopiva sekä EF- että EF-S -objektiivien kanssa. Siinä on 10 megapikselin CMOS-kenno ja kolmen tuuman näyttö. Kameralla pystyy ottamaan 6,5 kuvaa sekunnissa.
Danny Elfman

| Danny Elfman |
| --- | --- |
 Danny Elfman San Diegon Comic-Conissa 2010.
Henkilötiedot
Koko nimi:  Daniel Robert Elfman
Syntynyt: 29. toukokuuta 1953 (ikä 71) Amarillo, Texas, Yhdysvallat
Ammatti:  popmuusikko, elokuvamusiikin säveltäjä ja sanoittaja
Muusikko
Tyylilajit:  uusi aalto ja ska 
Yhtyeet:  Oingo Boingo
Levy-yhtiöt:  Sony Classical 
Aiheesta muualla
www.dannyelfman.com
  [ Muokkaa Wikidatassa ] [ ohje ]  
Daniel Robert ”Danny” Elfman (s. 29. toukokuuta 1953 Amarillo, Texas, Yhdysvallat) on yhdysvaltalainen popmuusikko, elokuvamusiikin säveltäjä ja sanoittaja. Hänen tunnetuin työnsä lienee Simpsonit-piirrossarjan alkumusiikki. Hän on saanut kolme Oscar-ehdokkuutta sekä Grammy-palkinnon. Vuonna 2015 hänelle myönnettiin Disney-legendan arvonimi.
Elfman on tehnyt pitkään yhteistyötä elokuvaohjaaja Tim Burtonin kanssa ja säveltänyt musiikkia tämän elokuviin. Burton halusi käyttää Elfmanin Oingo Boingo -yhtyeen musiikkia vuoden 1985 elokuvassaan Pee Wee’s Big Adventure. Sittemmin Elfman on tehnyt musiikkia Burtonin elokuviin Beetlejuice, Batman, Batman – paluu (Batman Returns), Saksikäsi Edward (Edward Scissorhands), Päätön ratsumies (Sleepy Hollow), Mars hyökkää! (Mars Attacks!), Wanted, Big Fish, Jali ja suklaatehdas (Charlie and the Chocolate Factory, 2005), Corpse Bride (2005), Dark Shadows ja The Next Three Days. Elfman sävelsi musiikin Tim Burtonin tuottamaan ja Henry Selickin ohjaamaan animaatioelokuvamusikaaliin Painajainen ennen joulua (The Nightmare Before Christmas) ja lainasi lauluäänensä päähahmolle. Batmanin (1989) ansiosta Elfman sai Grammy-palkinnon ja hänen uransa lähti nousuun.
Elfman pääsi tekemään musiikkia muihinkin sarjakuvafilmatisointeihin, kuten Dick Tracy, Darkman, Hulk, Men in Black – miehet mustissa, MIB II – miehet mustissa 2, Spider-Man – hämähäkkimies ja Spider-Man 2 – Hämähäkkimies 2. Spider-Man 2 -elokuvan säveltäminen oli Elfmanille ”hirveä kokemus”, ja hän kieltäytyi säveltämästä Spider-Man 3 – Hämähäkkimies 3 -elokuvaa. Syynä tähän olivat vaikeudet ohjaaja Sam Raimin kanssa. Hänen tilalleen tuli Christopher Young, mutta myöhemmin selvisi, että Elfman ja Young säveltävätkin yhdessä kolmannen osan. Näin ei kuitenkaan käynyt, mutta elokuvaan otettiin aiemmista elokuvista Elfmanin musiikkia. Elfmanin muita elokuvasävellyksiä ovat muun muassa Vaarallinen tehtävä (1996) ja Punainen lohikäärme, television puolella Simpsonien ja Täydellisten naisten tunnusmusiikki.
Yksityiselämä

Juutalainen Elfman avioitui vuonna 2003 yhdysvaltalaisen näyttelijä Bridget Fondan kanssa. Heillä on 2005 vuonna syntynyt poika. Danny Elfman kuuluu taiteilijasukuun, jonka muita jäseniä ovat esimerkiksi näyttelijät Bodhi Elfman, Bodhin vaimo Jenna Elfman, kirjailija Blossom Elfman ja näyttelijä-tuottaja Richard Elfman.
Aiheesta muualla

Danny Elfman Internet Movie Databasessa. (englanniksi)
Danny Elfman Elonetissä.
Danny Ecker

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:   Saksa
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Osaka 2007 | seiväshyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Maebashi 1999 | seiväshyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Birmingham 2007 | seiväshyppy |  |
|  Pronssia | Valencia 1998 | seiväshyppy |  |
Daniel "Danny" Ecker (s. 21. heinäkuuta 1977 Leverkusen, Länsi-Saksa) on saksalainen seiväshyppääjä.
Eckerin vanhemmat ovat yhdysvaltalainen koripalloilija John Ecker ja pituushypyn olympiavoittaja Heide Rosendahl. Ecker aloitti kansainvälisen kilpauransa vuonna 1998, jolloin hän oli Saksan-mestaruuskilpailuissa toinen, kolmas sisäratojen EM-kisoissa, neljäs Euroopan cupissa ja Budapestin EM-kisoissa sekä kolmas GP-finaalissa tuloksella 580. Seuraavana vuonna hän oli kolmas maansa mestaruuskilpailuissa ja voitti Saksan sisäratojen mestaruuden, voitti MM-pronssia Maebashin sisäratojen MM-kisoissa tuloksella 585, hyppäsi neljänneksi Sevillan ulkoratojen MM-kisoissa ja kahdeksanneksi GP-finaalissa. Sydneyn olympialaisissa 2000 Ecker oli kahdeksas. Ecker hyppäsi vuonna 2001 uuden Saksan sisäratojen ennätyksen ylittäen samalla kuuden metrin haamurajan tuloksellaan 600. Samana vuonna hän oli toinen maansa mestaruuskisoissa ja yhdestoista Edmontonin MM-kisoissa. Vuonna 2002 hän oli Saksan-mestaruuskilpailujen kolmas.
Ecker MM-kisoissa 2007, jossa hän voitti pronssia.
Ecker sijoittui Ateenan olympialaisissa 2004 viidenneksi. Seuraavana vuonna hän voitti maansa hallimestaruuden ja oli ulkoratojen mestaruuskisoissa toinen. Helsingin MM-kisoissa hän jäi ilman tulosta loppukilpailussa. Vuonna 2006 Ecker oli maansa mestaruuskisoissa neljäs. Vuonna 2007 hän voitti sisäratojen Euroopan-mestaruuden. Kesällä 2007 hän voitti Saksan mestaruuden ja sijoittui Osakan MM-kilpailuissa kolmanneksi. Vuonna 2008 hän sijoittui Saksan mestaruuskilpailuissa toiseksi sekä sisä- että ulkoradoilla. Pekingin olympialaisissa hän sijoittui kuudenneksi. Vuonna 2009 Ecker voitti sisäratojen Saksan mestaruuden. Torinon EM-hallikilpailuissa hän karsiutui loppukilpailusta.
Ecker jakaa ennätyksellään 600 Saksan kaikkien aikojen listan kakkospaikan Tim Lobingerin kanssa, joka on myös ylittänyt saman korkeuden.
Henkilökohtaiset ennätykset

Wikimedia Commonsissa on kuvia tai muita tiedostoja aiheesta .
Seiväshyppy: 600 (2001)
Aiheesta muualla

Eckerin viralliset kotisivut
Ecker leichtathletik.de -sivustolla (saksaksi)
Ecker vuonna 2005.
Dan Snyder

| Dan Snyder |
| --- | --- |
 Dan Snyderia kunnioittava banneri The Chicago Wolvesin hallin katossa
Henkilötiedot
Syntynyt: 23. helmikuuta 1978 Elmira, Ontario
Kuollut: 5. lokakuuta 2003 (25 vuotta) Atlanta, Georgia, Yhdysvallat
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  89 kg
Pelaajaura
Pääsarjaura:  1999–2003
Seurat:  Atlanta Thrashers
Dan Snyder (23. helmikuuta 1978 Elmira, Ontario, Kanada – 5. lokakuuta 2003 Atlanta, Georgia, Yhdysvallat) oli kanadalainen ammattilaisjääkiekkoilija, pelipaikaltaan keskushyökkääjä.
Jääkiekkoura

Ennen ammattilaisuraansa Snyder pelasi vuodet 1995–1999 Owen Sound Platersin riveissä junioriliiga OHL:ssä. Hänelle kertyi neljän Sound Platers -kauden aikana yhteensä 230 OHL:n runkosarjaottelua, joissa syntyi 221 tehopistettä, 75 maalia ja 146 syöttöpistettä. Eniten pisteitä hän teki viimeisellä juniorikaudellaan (1998–1999), jolla hän oli runkosarjassa seuransa paras pistemies tehtyään 64 ottelussa tehot 27 maalia ja 67 syöttöpistettä; koko liigan pistepörssissä hän sijoittui sijalle neljätoista ja syöttöpörssissä sijalle viisi.
Kesäkuussa 1999 Snyder teki vapaana agenttina sopimuksen NHL-seura Atlanta Thrashersin kanssa. Seuraavat kaksi kautta kahden suunnan hyökkääjänä tunnettu Snyder pelasi suurimmaksi osaksi Thrashersin silloisen farmiseuran Orlando Solar Bearsin riveissä IHL-liigassa; vuonna 2001 hän oli voittamassa Solar Bearsissa IHL:n mestaruutta, Turner Cupia, kun Orlando löi liigan historian viimeisessä loppuottelusarjassa Chicago Wolvesin voitoin 4–1. Hän pelasi kaudella 2000–2001 myös kaksi ottelua Thrashersin riveissä NHL:ssä (NHL-debyytti huhtikuussa 2001 ottelussa Ottawa Senatorsia vastaan) jääden ilman tehomerkintöjä.
Kaudella 2001–2002 Snyder sai tililleen yksitoista NHL-ottelua, joissa hän teki maalin ja antoi yhden maaliin johtaneen syötön. Suurin osa kaudesta kului kuitenkin Thrashersin farmiseurassa, IHL:n toiminnan päättymisen jälkeen AHL:ään siirtyneessä Chicago Wolvesissa. Runkosarjaotteluja hänelle kertyi AHL-kaudella 2001–2002 yhteensä 56, joissa hän iski tehot yksitoista maalia ja 24 syöttöpistettä, ja kevään 2002 pudotuspeleissä hän sijoittui Wolvesin sisäisessä pistepörssissä sijalle neljä 22:ssa ottelussa tekemillään 17:llä tehopisteellä (seitsemän maalia ja kymmenen syöttöpistettä); kauden päätteeksi hän oli voittamassa AHL:n mestaruutta, Calder Cupia, kun Wolves voitti loppuottelusarjassa Bridgeport Sound Tigersin otteluvoitoin 4–1. Viimeisen pelikautensa Snyder vietti puoliksi Thrashersissa NHL:ssä ja puoliksi Wolvesissa AHL:ssä. NHL-otteluja hänelle kertyi kaudella 2002–2003 yhteensä 36, joissa hän keräsi peliaikaa keskimäärin vajaat yksitoista minuuttia ottelua kohden, ja teki yhteensä 14 tehopistettä, kymmenen maalia ja neljä syöttöpistettä; hän sijoittui kymmenellä maalillaan jaetulle sijalle kymmenen NHL:n tulokkaiden maalipörssissä.
Kuolema

Maanantaina 29. syyskuuta 2003 Snyder loukkaantui vakavasti auto-onnettomuudessa oltuaan kyydissä joukkuetoverinsa Dany Heatleyn ohjaamassa onnettomuusautossa. Heatley, joka ajoi autollaan tilanteessa ylinopeutta, menetti ajoneuvonsa hallinnan ja se ajautui kovalla vauhdilla päin tiilestä ja takoraudasta valmistettua muuria. Snyder sai onnettomuudessa kallonmurtuman ja oltuaan vajaan viikon koomassa, hän menehtyi saamiinsa vammoihin sunnuntaina 5. lokakuuta 2003. Heatley joka itse mursi onnettomuudessa leukansa ja loukkasi polvensa, sai onnettomuudesta useita syytteitä. Kuitenkin Snyderin omaisten tahdosta hän välttyi vankilatuomiolta, ja lopulta mies tuomittiin kolmen vuoden ehdolliseen vankeuteen muun muassa kuolemantuottamuksesta ja ylinopeudesta.
Kunnianosoituksia

OHL-liiga nimesi marraskuussa 2003 OHL Humanitarian Awardin uudelleen antaen palkinnolle nimen Dan Snyder Memorial Trophy. Owen Sound Attack (aiemmin Owen Sound Platers) kunnioitti entisen kapteeninsa muistoa jäädyttämällä tämän käyttämän pelinumeron 14. Vuonna 2004 tunnettu kanadalainen yhtye The Tragically Hip omisti levyllään In Between Evolution julkaistun kappaleen "Heaven Is a Better Place Today" Snyderin muistolle ja samana vuonna perustettiin järjestö Dan Snyder Neurotrauma Fund, joka kerää rahaa Emoryn yliopistossa tehtävää neurokirurgian tutkimusta ja opetusta varten. Atlanta Thrashers lisäsi kaudella 2003-04 pelipaitoihinsa pienen Thrashers-logon, jossa oli numero 37 Snyderin kunniaksi.
Aiheesta muualla

Snyderin tilastot sivustolla legendsofhockey.net
MTV3:n artikkeli Snyderin kuolemasta
Dave Morgan

| David "Dave" Morgan> Henkilötiedot |
| --- | --- |
Syntynyt: 7. elokuuta 1944 Somerset, Yhdistynyt kuningaskunta
Kuollut: 6. marraskuuta 2018
Kansalaisuus:   Yhdistynyt kuningaskunta
Formula 1 -ura
Lempinimi:  Dave
Aktiivivuodet:  1975
Talli(t):  Surtees
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian GP 1975
Viimeinen kilpailu:  Britannian GP 1975
Dave Morgan (7. elokuuta 1944 Cranmore, Somerset – 6. marraskuuta 2018) oli brittiläinen Formula 1 -kuljettaja.